**Az 58. sorszámú Keveréktakarmány-gyártó megnevezésű részszakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A részszakképesítés azonosító száma: 31 541 06

1.2. Részszakképesítés megnevezése: Keveréktakarmány-gyártó

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 320-480

**2. EGYÉB ADATOK**

2.1. A képzés megkezdésének feltételei: iskolai előképzettség vagy bemeneti kompetenciák teljesítése

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: iskolai előképzettség hiányában a képzés megkezdhető e rendelet 3. számú mellékletében az élelmiszeripari szakmacsoportra meghatározott kompetenciák birtokában

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A részszakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A részszakképesítéssel betölthető munkakörök** |
| 3.1.2. | 7215 | Malomipari munkás | Gabonaraktár kezelő, |
| 3.1.3. | 7215 | Malomipari munkás | Gabonatárház/silókezelő |
| 3.1.4. | 7215 | Malomipari munkás | Gabonaszárító kezelő, Takarmánykeverő-üzemi molnár |
| 3.1.5. | 7215 | Malomipari munkás | Gabonaraktár kezelő |

**3.2. A részszakképesítés munkaterületének rövid leírása:**

A különböző gabonafélék feldolgozását végző üzemek munkaterületein:

- nyers- és alapanyagok átvétele, minősítése, tárolása

- gabona termények szárítása és tisztítása

- gabonák őrlése és hántolása

- keveréktakarmányok gyártása

- késztermékek minősítése, csomagolása, raktározása

A technológiai műveletek és folyamatok előírásainak betartása, valamint a gépek, berendezések biztonságos (baleset- és tűzvédelmi) kezelése alapvető követelmény.

A részszakképesítéssel rendelkező képes:

- a munkafolyamathoz szükséges anyagmennyiségeket és termelési időt megtervezni,

- eszközöket használni, gépeket kezelni, berendezéseket üzemeltetni,

- gabonák és alapanyagok raktározási tevékenységet végezni,

- működtetni a gabonatárolási és a gabonaszárítási technológiai folyamatot,

- működtetni a keveréktakarmány-gyártás technológiai folyamatát,

- ellenőrizni a technológiai feldolgozás hatékonyságát,

- elvégezni a technológia befejező műveleteit,

- biztosítani a zavartalan technológiai folyamatot,

- betartani a tevékenységére vonatkozó előírásokat,

- sematikus ábrákat és folyamatábrákat értelmezni,

- elvégezni a tevékenységéhez kapcsolódó kézi és számítógépes adminisztrációt.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 541 04 | Molnár | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A részszakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10926-12 | A húsipari és malomipari munkavégzés követelményei |
| 4.4. | 10935-12 | Tárolás, szárítás, keveréktakarmány-gyártás |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A részszakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10926-12 | A húsipari és malomipari munkavégzés követelményei | gyakorlati, szóbeli |
| 5.2.4. | 10935-12 | Tárolás, szárítás, keveréktakarmány-gyártás | gyakorlati, szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Minőségi vizsgálatok. Üzemi technológia működtetése.**

A vizsgafeladat ismertetése: megadott keveréktakarmány-alapanyagokból, megadott gyors műszeres átvételi minősítés elvégzése, a mérési adatok dokumentálása. Az üzemi körülményeket előzetesen tanulmányozva, felügyelet mellett működteti a vizsgára kijelölt gabonatároló üzem vagy takarmánykeverő berendezéseit.

A vizsgafeladat időtartama: 240 perc

A vizsgafeladat értékelési súlyaránya: 70%

**5.3.2. Központi írásbeli vizsgatevékenység**

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

**5.3.3. Szóbeli vizsgatevékenység**

A vizsgafeladat megnevezése: **Komplex szóbeli**

A vizsgafeladat ismertetése: a szóbeli vizsgatevékenység központilag összeállított vizsgakérdései a 4. Szakmai követelmények pontban szereplő szakmai követelménymodulok témaköreinek mindegyikét tartalmazzák.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 30%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A részszakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| **6.1.** | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Anyag-mintavételi eszközök |
| 6.3. | Technológiai folyamatirányító/ellenőrző berendezés, eszköz, műszer |
| 6.4. | Gabonatárolási technológia főbb gépei, berendezései |
| 6.5. | Gabonaszárítási technológia főbb gépei, berendezései |
| 6.6. | Keveréktakarmány-gyártási technológia gépsora |
| 6.7. | Késztermék csomagolás gépei |
| 6.8. | Környezetvédelmi berendezések |
| 6.9. | Munkabiztonsági eszközök, felszerelések |

**7. EGYEBEK**